Ons bied ook outydse gunstelinge van tyd tot tyd op ons spesiale swartbord spyskaart wat insluit: lewer en netvet, murgbene en biltong, tong en tuisgemaakte soet mostertsous en skaapstertjies. Indien jou mond nou al water vir hierdie treffers, skakels ons sodat ons dit spesiaal vir jou kan voorsit as jy ons besoek.
Ons restaurant is ook gewild as 'n funksie lokaal vir 'n intieme verjaarsdagpartytjie tot 'n jaareindfunksie-makietie. Ons het al verskeie funksies vanaf 'n 'High tea' Ooievaarstee tot Boereaande aangebied en hou daarvan om jou funksie spesiaal en uniek te maak. Afhangende van die weer kan ons groepe van 20 tot 'n 100 gaste akkommodeer. Kontak my gerus om jou te help om jou volgende funksie by Padlangs rondom jou begroting te beplan.